MANDÁTNA ZMLUVA č. ....../....../2018
N á v r h 
uzatvorená podľa 
§ 536 a násl. zákona č. 513/1991 Zb. Obchodného zákonníka 
v znení neskorších predpisov 

ZMLUVNÉ STRANY

Mandant:			
Obchodné meno: 		Obec Ľubotín	
Sídlo: 				Na rovni 302/12, 065 41 Ľubotín	
IČO: 				00330035	
DIČ: 				2021846299	
Štatutárny zástupca: 		Ing. Jozef Havrila	
Oprávnený konať vo veciach zmluvných: 		Ing. Jozef Havrila	
Oprávnený konať vo veciach technických: 		Ing. Jozef Havrila	
Bankové spojenie - osobitný účet projektu:	Všeobecná úverová banka, a.s.	
BIC (SWIFT): 	SUBASKBX	
IBAN:	SK75 0200 0000 0034 3891 8354	
Tel.: 			 	+421 428 39 01;  0903 613 128	
Fax: 				+421 492 13 11	
E-mail: 			obeclubotin@stonline.sk 	
Web stránka: 		www.lubotin.sk 	
	(ďalej len „mandant“) 	

a

Mandatár:			
Obchodné meno:		
Sídlo:		
IČO:		
DIČ:		
IČ pre DPH:		
Zapísaný v registri:		
Oprávnený konať vo veciach zmluvných:		
Oprávnený konať vo veciach technických:		
Bankové spojenie:	   		
BIC (SWIFT):		
IBAN:		
Tel.: 					
E-mail: 					
	(ďalej len „mandatár“) 	

uzatvárajú túto Mandátnu zmluvu  (ďalej len ako „Zmluva“)

ČLÁNOK I.
Úvodné ustanovenia 

1.1	Zmluvné strany prehlasujú, že sú plne spôsobilé na právne úkony.
1.2	Zmluvné strany sa rozhodli vstúpiť do vzájomne prospešnej spolupráce, dodržiavajúc pri tom, zásady poctivého obchodného styku, obchodné zvyklosti, dobré mravy a právne normy upravujúce túto spoluprácu, pričom sa jedná o spoluprácu v oblasti stavebníctva, ktorých realizátorom je mandant.
1.3		Mandatár v procese verejného obstarávania ako uchádzač, predložením svojej ponuky v plnom rozsahu a bez obmedzenia akceptuje všetky zmluvné podmienky a požiadavky zákazky vrátane všetkých častí obsiahnutých v súťažných podkladoch, vo výzve na predkladanie ponúk, ako výlučné požiadavky verejného obstarávateľa (mandanta) v predmetnom verejnom obstarávaní zákazky: „Stavebný dozor - Zefektívnenie energetickej prevádzky budovy obecného úradu v Ľubotíne - služba “. 
1.4		Mandatár akceptuje právo mandanta nerealizovať predmet zákazky alebo jeho časť, pokiaľ nebude mať zabezpečené jeho financovanie.
1.5	Verejný obstarávateľ - mandant si vyhradzuje právo nerealizovať predmet zákazky alebo jeho časť, pokiaľ nebude mať zabezpečené jeho financovanie.

ČLÁNOK II.
Východiskové údaje a podklady

2.1	Východiskovými podkladmi pre uzavretie tejto Zmluvy sú:
a)	schválená Žiadosť o nenávratný finančný príspevok (ďalej len „NFP“) a Zmluva o poskytnutí NFP č. KŽP-PO4-SC431-2017-19/G402 z Európsky fond regionálneho rozvoja (EFRR), Operačný program: Kvalita životného prostredia, Prioritná os: 4. Energeticky efektívne nízkouhlíkové hospodárstvo vo všetkých sektoroch; Špecifický cieľ: 4.3.1 Zníženie spotreby energie pri prevádzke verejných budov; 
b)	kompletná dokumentácia z verejného obstarávania – zákazka: „Stavebný dozor - Zefektívnenie energetickej prevádzky budovy obecného úradu v Ľubotíne - služba “
c)	projektová dokumentácia (PD),
2.2	Východiskovými podkladmi pre uskutočnenie stavebného dozoru sú podklady uvedené v bode 2.1 tohto Článku, a zároveň aj operatívne pokyny mandanta mandatárovi počas realizácie predmetu zákazky.
2.3	Východiskové podklady pre uskutočnenie stavebného dozoru sú pre mandatára záväznými, pokiaľ sa zmluvné strany nedohodnú inak.
2.4	Východiskové údaje: 
a)	Názov stavby: „Stavebný dozor - Zefektívnenie energetickej prevádzky budovy obecného úradu v Ľubotíne - služba “
b)	Miesto stavby: Obec Ľubotín – k. ú. Ľubotín, Na rovni 302/12,  
c)	Termín stavby: Doba trvania stavebného dozoru je v súlade s dĺžkou realizácie stavebných prác. Stavebný dozor začne činnosť dňom odovzdania staveniska zhotoviteľovi stavby a skončí dňom kolaudácie.   

ČLÁNOK III.
Predmet zmluvy

3.1.	Predmetom zmluvy je stavebný dozor v zmysle stavebného zákona č. 50/1976 § 46b Z. z. a ďalšími relevantnými zákonmi a predpismi platnými v SR v rozsahu a za podmienok dojednaných v tejto zmluve.
3.2.	Mandatár sa zaväzuje, že zariadi pre mandanta v jeho mene, za odplatu a podmienok dohodnutých v tejto zmluve, stavebný dozor počas realizácie stavby a po dokončení stavby v tomto rozsahu: 
3.2.1.	Odovzdanie staveniska zhotoviteľovi alebo zhotoviteľom. 
3.2.2.	Účasť na kontrolnom zameraní terénu, ktoré vykoná zhotoviteľ pred začatím prác. 
3.2.3.	Dodržiavanie podmienok stavebných povolení a iných povolení potrebných pre výstavbu. 
3.2.4.	Plnenie opatrení štátneho stavebného dohľadu. 
3.2.5.	Riadne evidovanie a archivovanie projektu stavby, overeného v stavebnom konaní. 
3.2.6.	Systematické doplňovanie projektovej dokumentácie, podľa ktorej sa stavba realizuje.
3.2.7.	Evidovanie dokumentácie dokončených častí stavby. 
3.2.8.	Odsúhlasenie dodatkov a zmien projektu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby, nezhoršujú parametre stavby ani jej prevádzkové a úžitkové vlastnosti. 
3.2.9.	Kontrola vecnej a cenovej správnosti a úplnosti oceňovacích podkladov. 
3.2.10.	Kontrola vecnej a cenovej správnosti a úplnosti platobných dokladov a ich súladu s podmienkami zmluvy o dielo a predkladanie týchto dokladov na úhradu objednávateľovi. 
3.2.11.	Kontrola tých častí stavby, ktoré budú pri ďalšom postupe výstavby zakryté, alebo sa stanú neprístupnými. 
3.2.12.	Odovzdanie častí stavby v dohodnutom stupni rozostavanosti ďalším zhotoviteľom na ich nadväzné činnosti v súlade so zmluvami. 
3.2.13.	Spolupráca s geodetom zhotoviteľa pri dodržiavaní priestorového umiestnenia objektov. 
3.2.14.	Spolupráca s pracovníkmi, vykonávajúcimi autorský dozor a odborný autorský dohľad, pri zabezpečovaní súladu realizovanej stavby s projektom. 
3.2.15.	Sledovanie, či zhotovitelia vykonávajú skúšky materiálov, konštrukcií, zariadení a prác, kontrola výsledkov skúšok a evidovanie dokladov o výsledkoch týchto skúšok. 
3.2.16.	Postupné vyžadovanie, evidovanie a archivovanie dokladov, preukazujúcich kvalitu diela. 
3.2.17.	Sledovanie a kontrola vedenia stavebných denníkov. 
3.2.18.	Hlásenie archeologických nálezov. 
3.2.19.	Spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pre ohrození zdravia alebo majetku na stavbe. 
3.2.20.	Kontrola postupu prác podľa harmonogramu, upozornenie zhotoviteľov na nedodržiavanie dohodnutých termínov a spolupráca pri prerokovaní návrhov opatrení zhotoviteľov, smerujúcich k odstráneniu vzniknutého oneskorenia postupu prác. 
3.2.21.	Príprava podkladov pre uplatňovanie majetkových sankcií voči zhotoviteľovi, ak mandant o to požiada. 
3.2.22.	Príprava podkladov pre záverečné technicko-ekonomické vyhodnotenie stavby. 
3.2.23.	Príprava podkladov pre odovzdanie a prevzatie stavby alebo jej častí a účasť na konaní o odovzdaní a prevzatí. 
3.2.24.	Kontrola dokladov, ktoré zhotoviteľ pripraví k odovzdaniu a prevzatiu diela. 
3.2.25.	Kontrola, či zhotoviteľ odstraňuje vady a nedorobky, zistené pri odovzdaní a prevzatí diela v dohodnutých lehotách a potvrdzovanie dokladov o odstránení vád a nedorobkov. 
3.2.26.	Účasť na kolaudačnom konaní. 
3.2.27.	Kontrola vypratania staveniska.
3.3.	Mandant sa zaväzuje, že za vykonaný stavebný dozor zaplatí mandatárovi dohodnutú cenu podľa čl. V. tejto zmluvy a bude mandatárovi poskytovať súčinnosť a dojednané spolupôsobenie. 

ČLÁNOK IV.
Čas plnenia

4.1	Mandatár sa zaväzuje, že stavebný dozor bude na stavbe vykonávať priebežne, počas realizácie stavby podľa čl. II. a III. tejto zmluvy.

ČLÁNOK V.
Cena a platobné podmienky

5.1	Odplata za výkon predmetu plnenia v rozsahu čl. III. tejto zmluvy je stanovená dohodou zmluvných strán v súlade so zákonom NR SR č.18/1996 Z. z. o cenách v znení neskorších predpisov ako cena maximálna, vyhláškou MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a Výmeru MF SR č. R-3/1996 (príloha č. 22 k výmeru MF č. R-1/1996 v znení prílohy č. 2 k výmeru č. R-3/1996  v znení neskorších predpisov;

Dohodnutá cena za predmet zmluvy vrátane cestovného a ostatných vedľajších nákladov činí sumu spolu vo výške: 
•	Cena s DPH: .................. EUR, slovom: ........................................................ EUR.        
•	DPH 20 %: ............... EUR, slovom: ................................................................ EUR. 
•	Cena bez DPH: .............. EUR, slovom: .......................................................... EUR.  
5.2	Podkladom pre úhradu bude faktúra vystavená mandatárom. Faktúra bude vystavená v 6 origináloch a musí obsahovať všetky náležitosti požadované príslušnými všeobecne záväznými právnymi predpismi a poskytovateľom NFP. Neúplná, alebo nesprávna faktúra bude mandatárovi vrátená na opravu. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry mandantovi. 
5.3	Ak dôjde k zrušeniu tejto zmluvy z dôvodu zastavenia prác na stavbe zo strany mandanta, mandatár má právo vyfakturovať preukázateľne rozpracované práce (činnosti) ku dňu skončenia tejto zmluvy.
5.4	Mandant na plnenie tejto Zmluvy neposkytne mandatárovi preddavok ani zálohu. Úhrada ceny za predmet zmluvy v zmysle tejto Zmluvy bude realizovaná výhradne formou bezhotovostného platobného styku.
5.5	V prípade kontroly zo strany poskytovateľa NFP, alebo iného kontrolného orgánu, je mandatár povinný predložiť všetky vyžadované doklady v takom rozsahu, aby kontrolný orgán mohol posúdiť oprávnenosť mandantom schváleného rozsahu. Pokiaľ kontrolný orgán zistí akýkoľvek nesúlad medzi skutočne vykonanými prácami a prácami schválenými a uhradenými mandantom, mandatár je povinný akceptovať toto zistenie a postupovať v zmysle pokynov mandanta. V prípade zistenia neoprávnene vyfakturovaných čiastok, je mandatár povinný tieto čiastky vrátiť formou dobropisu.
5.6	V prípade, že dôjde ku zrušeniu alebo odstúpeniu od tejto zmluvy v dôvodov na strane mandanta, bez podstatného porušenia zmluvy zo strany mandatára, mandatár má právo fakturovať ku dňu odstúpenia, resp. zrušenia zmluvy, skutočne vykonané práce, vzájomne zápisnične dohodnuté.   

ČLÁNOK VI.
Plnomocenstvo

6.1	Mandant (vo vzťahu k tretej strane aj objednávateľ, resp. investor) udeľuje týmto mandatárovi písomnú plnú moc, aby podľa § 13 v nadväznosti § 566 Obchodného zákonníka č. 513/1991 Zb. v znení neskorších zmien, konal pri činnostiach v rozsahu čl. III. tejto zmluvy ako jeho zástupca, aby ho zastupoval pri realizácii stavby.  
6.2	Toto plnomocentstvo končí uplynutím času plnenia podľa čl. 4 tejto zmluvy.

ČLÁNOK VII.
Ostatné ustanovenia

7.1	Mandatár bude informovať mandanta o priebehu realizácie stavby a ním zabezpečovaných činností na kontrolných dňoch a doručením obchodnej a inej korešpondencie (stavebné denníky, objednávky, zmluvy, reklamácie, zápisy z rokovaní a iné). 
7.2	Mandatár bude pri zabezpečovaní činností podľa čl. III. tejto zmluvy postupovať s odbornou starostlivosťou. Svoju činnosť bude mandatár uskutočňovať v súlade so záujmami mandanta a podľa jeho pokynov, zápisov a dohôd oprávnených pracovníkov zmluvných strán a v súlade s vyjadreniami a rozhodnutiami dotknutých orgánov štátnej správy a samosprávy. 
7.3	Ak dohody uzavreté podľa čl. VII. majú vplyv na predmet alebo termín splnenia záväzku, musí byť súčasťou tejto dohody aj spôsob úpravy ceny. Takáto dohoda je podkladom pre vypracovanie dodatku k tejto zmluve. 
7.4	Mandatár vyhlasuje, že má oprávnenie na vykonávanie predmetu plnenia v rozsahu čl. III. tejto zmluvy.
7.5	Mandatár je povinný odovzdať bez zbytočného odkladu mandantovi úradné doklady, veci a iné materiály, ktoré získa v mene mandanta pri zabezpečovaní činností podľa čl. 3 tejto zmluvy od tretej strany (rozhodnutia úradov, súdov alebo iných orgánov, hmotné veci, zmluvné pokuty, úhrady škôd). Mandant v tejto súvislosti uhradí mandatárovi riadne preukázané náklady, ktoré mandatár (po predchádzajúcom súhlase mandanta) nevyhnutne a účelne vynaložil pri zabezpečovaní činnosti v prospech mandanta (poplatky a pod.).
7.6	V rámci svojho spolupôsobenia sa mandant zaväzuje, že v rozsahu nevyhnutne potrebnom, na vyzvanie, poskytne spoluprácu pri zadovážení podkladov, doplňujúcich údajov, spresnení, vyjadrení a stanovísk, ktorých potreba vznikne v priebehu plnenia tejto zmluvy.  
7.7	Mandant a mandatár sa zaväzuje, že obchodné a technické informácie, ktoré mu boli zverené zmluvným partnerom, nesprístupní tretím osobám bez jeho písomného súhlasu, alebo tieto informácie nepoužije pre iné účely, než pre plnenie podmienok tejto Zmluvy. 

ČLÁNOK VIII.
Záverečné ustanovenia

8.1	Právne vzťahy zmluvných strán založené touto zmluvou, pokiaľ ich táto výslovne neupravuje, sa riadia príslušnými ustanoveniami Obchodného zákonníka a ostatných platných právnych predpisov Slovenskej republiky.
8.2	Podpisom tejto zmluvy mandatár dáva mandantovi súhlas so spracovávaním a uchovávaním svojich osobných údajov, v rozsahu podľa titulnej strany zmluvy, a výlučne pre potreby plnenia predmetu tejto zmluvy.
8.3	Mandatár je povinný zniesť výkon kontroly. 
8.4	Oprávnení kontrolní zamestnanci budú môcť uplatňovať voči mandatárovi kontrolu obchodných dokumentov a vecnú kontrolu v súvislosti s realizáciou projektu počas šiestich rokov po skončení realizácie schváleného projektu. Oprávnení kontrolní zamestnanci sú: 
a)	poverení zamestnanci Riadiaceho orgánu pre OP KŽP, Ministerstva financií SR, Najvyššieho kontrolného úradu, príslušnej správy finančnej kontroly, 
b)	zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona 523/2004 Z. z. o rozpočtových pravidlách v znení neskorších predpisov a v zmysle zákona 502/2001 Z. z. o finančnej kontrole a vnútornom audite v znení neskorších predpisov, 
c)	riadne splnomocnení zástupcovia Komisie a Audítorského dvora ES, 
d)	osoby prizvané kontrolnými orgánmi uvedenými v písm. a) a c) v súlade s príslušnými predpismi 
8.5	Túto zmluvu je možné meniť a/alebo dopĺňať výlučne písomnými dodatkami podpísanými obidvoma zmluvnými stranami.   
8.6	Táto zmluva nadobúda platnosť dňom jej podpísania obidvoma zmluvnými stranami a účinnosť, v súlade s § 47a ods. 1 Občianskeho zákonníka, dňom nasledujúcim po dni jej zverejnenia v zmysle zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a § 5 zákona č. 211/2000 Z. z. o slobodnom prístupe k informáciám v znení neskorších predpisov.
8.7	Zmluva sa vyhotovuje v šiestich vyhotoveniach s právnou silou originálu, pričom mandant obdrží štyri rovnopisy a mandatár dva rovnopisy.
8.8	Strany tejto Zmluvy prehlasujú, že si túto Zmluvu prečítali, že súhlasia s jej obsahom, že táto bola spísaná na základe pravdivých údajov, ich pravej a slobodnej vôle a nebola dohodnutá v tiesni, ani za inak jednostranne výhodných podmienok. Na dôkaz toho pripájajú svoje podpisy.

V Ľubotíne  dňa ....................			 V Starej Ľubovni  dňa ....................						

       Za mandanta: 					     Za mandatára: 

___________________________		              ___________________________